cyanic-selkie/wikianc huggingface dataset:
Coinnagh
Ta coinnagh ny horçh smoo ennoil dy vrandee as ennym y valley Cognac 'sy Rank currit er. T'eh lhiasit 'syn ard feeyney ta goll mygeayrt y balley ayns ny rheynnyn Frangagh Charente as Charente-Maritime.
Rere y leigh Frangagh, dy goaill ymmyd jeh'n ennym Coinnagh, shegin er ny h-aghtyn lhiasee da'n vrandee drigit dy roshtyn dys shirreydyssyn leighoil, as ad shickyraghey coreggyrtys lesh obbraid lhiasee ta 300 bleeaney d'eash. Lhisagh eh dy ve jeant ass 90% ny ny smoo dy smeir-feeyney Ugni Blanc, Folle Blanche ny Colombard; mastey ny smeir shen, she Ugni Blanc - ta enmyssit Saint-Emilion dy ynnydagh - y smeyr ta ymmydit da'n chooid smoo. Lhisagh eh dy ve drigit ayns sthillyn cobbyr as dy ve eashit er feie 2 vlein ny ny smoo ayns barrelyn darragh Frangagh veih Limousin ny Tronçais.
Yn Chashoob
right|thumb|Caslys-çheerey yn Chashoob liorish Bernard Sychta as eh cur sheese er abbyrtyn y Chashoobish right|thumb|Caslys-çheerey yn Chashoob liorish Jan Mordawski
Clag (greie sheeanoil)
200px|right|thumb|Y Clag [[Zygmunt (clag)|Zygmunt ayns Kraków, y Pholynn.]] Ta clag çheet er greie sheeanoil aashagh. Ta'n clag ny ghreie bwoallee. Dy mennick ta cluig nyn ghreieyn lesh cummey cappan follym as eh aavuilley traa t'eh bwoaillit. Foddee dy vel y greie bwoallee ny chroghag ta croghit çheusthie jeh'n chlag as eh enmyssit oabbyr, ny foddee dy vel y greie bwoallee ny woaillteen er lheh. Ta'n fockle clag çheet magh ass y fockle Celtish clagan ny clocca as y cheeal cheddin echey.
Yn Chashoob
She ard çhengagh ayns ard shenndeeagh Pomorze ayns sheear hwoaie yn Pholynn ee yn Chashoob (Kaszëbë, Kaszuby, Kaschubei, Kaschubien). T'ee ny soie çheu heear veih Gdańsk (goaill stiagh dagh cooid agh y clyst smoo iaragh jeh er limmey) as inver yn awin Wisła. She boayl cummaltagh ny Kashoobee, possan kynneeagh Slavagh. Rere y towshan-çheerey Geografia współczesnych Kaszub ("Çheer-oaylleeaght y Chashoob Noa-emshyragh") 'sy vlein 1999 liorish yn ard-schoillar Jan Mordawski ass Gdańsk ta rheynn un trass jeh pobble baljaghtagh ec ny Kashoobee ayns 43 baljaghtyn (gmina) ayns Queiggey Pomorze:
Clag (greie sheeanoil)
Ta cluig jeant ass meain dy mennick, agh foddee dy vel cluig veggey dy ve jeant ass crayee ny glonney. Ta cluig ry-gheddyn ayns dagh mooadys: veih cluig veggey son jesheenaghey dys cluig vooarey lheid as ad ta ry-akin ayns kialteenyn ta shiartanse dy hunnaghyn er thummid. She claggintys yn ennym ta currit er studeyrys cluig.
Cronk ny Merriu
right|thumb|300px|Cronk ny Merriu She tholtanyn doon gob coose marish jeeg choadee as carnaneyn caggee eh Cronk ny Merriu. Soit ayns Purt Grainney ayns Skeerey Stondane, ta'n boayl ard kiarail reayrtyssyn mie er y choose mygeayrt. Va'n laaragh crooit begnagh 2,000 bleeaney er dy henney. Ny s'anmey, ren ny Loghlynee troggal thie kiare-uillinagh as she fer jeh buill arree va troggit oc.
Foddee keayrtyn y chur er shiartanse jeh ny buill arree, ayns Stondane er lheh, liorish y chassan slystagh. Ta carnaneyn caggee ec dagh fer er y çheu thallooin oc as ta toghailtyn er haishbyney dy ren deiney goll stiagh trooid giatyn lajer.
Ta'n sampleyr jeh ny doonyn shen ayns Cronk ny Merriu er ymmyd myr bun jeh'n aahroggalys ta ry-akin ayns Thie Vanannan.
Massadoanish
She fer jeh ny çhengaghyn Slavagh Yiass ee yn Vassadoanish ny yn Vasseydoanish (македонски јазик, makedonski jazik, focklit magh myr ). T'ee goll er loayrt ec mysh daa villioon dy loayreyderyn ayns Pobblaght ny Massadoan er y chooid smoo, as ayns çheeraghyn Balkanagh elley. She çhengey oikoil y Vassadoan t'ayn as ta staydys oikoil eck ayns ayrnyn jeh'n Terb, yn Albaan as y Romaan.
Fletcher Christian
She cumraag y chaptan er boayrd yn HMS Bounty car jurnaa yn Lieutenant William Bligh dys y Tahiti va Fletcher Christian (25 Mean Fouyir 1764 – 20 Mean Fouyir 1793). Haghyr y jurnaa shen eddyr 1787 as 1789 as eh shirrey lossreeyn troar arran. 'Sy talleydys er y Bounty, ghow Christian stiurey as anney er y lhong voish Bligh er 28 Averil 1789. Va fir jeh ny talleyderyn faagit er y Tahiti, agh ren Christian as hoght talleyderyn elley, shey fir as un ven Tahitiagh jeig soie as baghey er Ellanyn Pitcairn anerit, as lostee ad y Bounty. Erreish da feddynys y valley beg ayns 1808, chur yn ynrican tarneyder va foast er mayrn coontyssyn streeuailtagh er baase Christian.
Indiana Evans
She ben-aghteyr as arraneyder Austrailagh ee Indiana Rose Evans (ruggit er 27 Jerrey Souree 1990). Ta enney urree son e paartyn ayns Home and Away myr Matilda Hunter, ayns H2O: Just Add Water myr Bella Hartley, as ayns Blue Lagoon: The Awakening myr Emmaline Robinson.
Mitra Hajjar
She ben-aghteyr Eeraanagh ee Mitra Hajjar (ruggit er 4 Toshiaght Arree 1977). T'ee er ny chosney ram accolaidyn, goaill stiagh Simorgh Crystal, chammah's enmyssaghtyn son tree Aundyryn Hafez, Aundyr Kelloorey Scannaneaght yn Eeraan, as Aundyr Heshaght Cremeyderyn as Screeudeyryn Scannane yn Eeraan.
Bossan ingyr
She lus lussagh 'sy chynney Brassicaceae eh bossan ingyr (Draba verna). T'eh dooghyssagh da'n Oarpey, yn Affrick hwoaie, yn Aishey hempreilagh as America heear hwoaie.
Mitra Hajjar
Coorse bea
Hoshee Hajjar cloie lesh Strangely va stiurit ec Ahmad Amini. T'ee er ny chloie ayns straihyn çhellveeish lheid as Young Police. Chloie ee 'sy haishbynys Uncle Vania 'sy Rank. Ayns 2005, daag ee yn Eeraan as hie ee dys y Rank as, lurg shen, dys America son studeyrys y yannoo er y stiureydys. Ren ee beaghey harrish y vooir feie 3 bleeantyn. Chloie ee ayns episode y chlaare Americaanagh Smith.
Bossan ingyr
Jalloo-oaylleeaght
T'eh gaase wheesh as 8cm er yrjid ass bun-fraue. Ta'n ghass jeeragh as gyn folt. Ta ny duillagyn echey ayns cummey rose; ta ny duillagyn s'inshley spaddylagh as ta cass oc. Ta ny duillagyn s'yrdjey gyn chass, spaddylagh, as ta oirr rea oc as baare geyre oc. Ta ny duillagyn wheesh as 1cm er lhiurid as 3-4mm er lheead.
Mitra Hajjar
Çhionraaghyn Mahsa Amini
Car çhionraaghyn Mahsa Amini 'syn Eeraan ayns 2022, va Hajjar goit ec lught reill yn Eeraan er-yn-oyr dy ren ee scughey e filleig ching er ard ayns gloo-pharteeaght rish ny çhionraaderyn.
Bossan ingyr
Jalloo-oaylleeaght
Ta crouw-vlaaghey oc. Ta frauaigyn 2-3mm er lhiurid rish blaaghey, dys 1cm rish ymmyrkey mess, as gyn clooie. Ta kiare petyllyn ec ny blaaghyn, 3mm er lhiurid as 2mm er lheead. T'ad cruinn. Ta shey staimynyn jeeragh oc, as kiare seepalyn glassey as oirr vane oc. Ta mess eelipsagh dys oohchrooagh oc, wheesh as 5mm er lhiurid as 4mm er lheead, as ymmodee rassyn ayn.
Jade Wilcoxson
She daawheeylleyder ratçhal Americaanagh ee Jade Wilcoxson (ruggit er 17 Averil 1978). Ren ee cohirrey ayns ratçhal raaidey UCI ny mraane, 2013, ayns Firenze.
Berta Vázquez
She ben-aghteyr, craishteyder, as arraneyder Spaainagh va ruggit 'syn Ookraan ee Berta Vázquez (ruggit myr Birtukan Tibebe er 28 Mayrnt 1992). Hoshee yn coorse bea eck 'sy daunse as darree ee dys y chloie as y chiaull ny s'anmey. Haink Vázquez rish da'n chied cheayrt ayns Palm Trees in the Snow (2015). Chloie ee Estefania "Rizos" Kabila ayns Vis a vis.
Keintys
Ta ymmodee keeallyn ec keintys:
Mark Hiddesley
Va Mark Hiddesley ny Hildesley (9 Mee ny Nollick 1698 - 7 Mee ny Nollick 1772) ny haggyrt Anglicaanagh. She viggar Hitchin ayns Hertfordshire v'eh, as ny yei Aspick Sodor as Mannin (1755-1772). Ren eh greinnaghey yn Vible dy ve çhyndaait dys Gaelg. Ta’n skeeal shoh mysh:
Coontae Malbork
She unnid reirey thallooinagh as gurneilys ynnydagh (powiat) ayns Queiggey Pomorze, twoaie yn Pholynn, eh Coontae Malbork (Powiat malborski). Va'n coontae currit er bun er 1 Jerrey Geuree 1999 rere lhiassaghey gurneilys ynnydagh ny Polynn 'sy vlein 1998. She Malbork y toiag reirey as y balley smoo ayn as eh ny lhie 46 km çheu hiar yiass veih'n phreeu-valley queiggagh Gdańsk. She Nowy Staw yn un valley elley 'sy choontae, as eh ny lhie 12 km çheu hwoaie veih Malbork. Derrey yn vlein 2002 va ny h-ardjyn ta jannoo seose y coontae noa-emshyragh Coontae Sztum coontit myr cooid jeh Coontae Malbork.
Ta'n coontae 494.63 kilomeaderyn kerrinagh er eaghtyr as 'sy vlein 2006 va 62,960 deiney cummal ayn. Va 38,478 deiney cummal ayns Malbork, 4,447 deiney ayns Nowy Staw, as 20,035 deiney cummal magh çheu çheerey.
Ta Coontae Tczew çhemmal rish Coontae Nowy Dwór Gdański 'sy twoaie, rish Coontae Elbląg 'sy niar, rish Coontae Sztum 'sy jiass, rish Coontae Tczew 'sy neear, as rish Coontae Gdańsk 'sy neear hwoaie.
Coontae Malbork er caslys-çheerey Wheiggey Pomorze
Aarheynnyn reiragh
Ta'n coontae goll er rheynn magh ayns 6 slystyn (gmina) (un lyst valjagh, un lyst valjagh-heerey as kiare slystyn çheerey). T'ad ry-akin 'sy taabyl shoh heese, rere earroo yn phobble.
Trójmiasto
She ard baljagh ayns twoaie yn Pholynn eh Trójmiasto (Polynnish son "Tree Baljyn"). T'eh jeant seose jeh ny caayryn Gdańsk, Gdynia as Sopot. Ta ny caayryn shen ny lhie çheu ry heu rish nyn geilley er coose Vaie Gdańsk, y Vooir Valtagh ayns Queiggey Pomorze. Ta ny smoo na millioon dooinney cummal ayns ard moirvaljagh Trójmiasto. By ennym neu-oikoil ny neuformoil eh yn ennym Trójmiasto derrey 28 Mayrnt 2007 tra va "Kaart ny Tree Baljyn" fo-screeuit myr fogrey co-obbraghey ny tree caayryn.
Arrane ashoonagh
Ta arrane ashoonagh, hymn ashoonagh, ny anthym ashoonagh çheet er cummey kiaullee çheer-ghraihagh ta kelloorey as tayrn magh shennaghys, tradishoonyn as doccar seyraanee ny çheerey, as t'er enney ec reiltys yn ashoon myr yn arrane ashoonagh oikoil, ny t'er enney rere coardail ny seyraanee.
Ny Bermioodee
Ta ny Bermioodee (Bermuda), ny ny Bermioodee ny Ellanyn Somers (The Bermudas or Somers Islands) dy h-oikoil, nyn Dhallooyn harrish Mooir Goaldagh 'sy Cheayn Sheear. T'ad nyn soie magh veih coose hiar ny Steatyn Unnaneysit as she Cape Hatteras ayns Carolina Hwoaie y thalloo s'girrey da ny h-ellanyn, ga nagh vel y boayl shen ny hoie agh 1,030 kilomeadaryn sheear sheear hwoaie veih ny h-ellanyn. T'ad soit 1,373 km yiass veih Halifax, Nalbin Noa, y Chanadey, as 1,770 km shiar hwoaie veih Miami, Florida. She Hamilton y preeu-valley.
Coontae Starogard
She unnid reirey thallooinagh as gurneilys ynnydagh (powiat) ayns Queiggey Pomorze, twoaie yn Pholynn, eh Coontae Starogard (Powiat starogardzki). Va'n coontae currit er bun er 1 Jerrey Geuree 1999 rere lhiassaghey gurneilys ynnydagh ny Polynn 'sy vlein 1998. She Starogard Gdański y toiag reirey as y balley smoo ayn as eh ny lhie 45 km çheu yiass veih'n phreeu-valley queiggagh Gdańsk. Ta tree baljyn elley soit 'sy choontae: Skarszewy, 13 km (8 mi) çheu heear hwoaie veih Starogard Gdański; Skórcz, 19 km (12 mi) çheu yiass veih Starogard Gdański; as Czarna Woda, 33 km (21 mi) çheu heear yiass veih Starogard Gdański.
Ta'n coontae 1,345.2 kilomeaderyn kerrinagh er eaghtyr as 'sy vlein 2006 va 121,963 deiney cummal ayn. Va 48,136 deiney cummal ayns Starogard, 6,824 deiney ayns Skarszewy, 3,512 ayns Skórcz, 3,182 ayns Czarna Woda as 60,309 deiney cummal magh çheu çheerey.
Coontae Starogard er caslys-çheerey Wheiggey Pomorze
Aarheynnyn reiragh
Ta'n coontae goll er rheynn magh ayns 13 slystyn (gmina) (tree slystyn baljagh, un lyst valjagh-heerey as nuy slystyn çheerey). T'ad ry-akin 'sy taabyl shoh heese, rere earroo yn phobble.
Burley cleiyee
She lus eh burley cleiyee (Sisymbrium officinale). T'eh dooghyssagh da'n Oarpey as yn Affrick Hwoaie, agh t'eh ry-akin er feie ny cruinney nish.
Ymmyd
She brasneyder moon, brasneyder shelley as purgaidagh t'ayn. Ta lusseyryn jannoo ymmyd jeh noi sheer-chassaghtee as çhingys gailley. Ayns lheeys Tibetagh, ta ymmyd jeant jeh noi nieuaghey bee.
T'eh goll er troarey harrish yn Oarpey er son ny duillagyn as rassinyn yn-ee echey. Ta ymmyd jeant jeh myr spios ayns glassan, ny myr aunlyn.
T'eh ny bee da praddagyn Pieris rapae as foillycanyn elley.
Andrew Garfield
Ta Andrew Russell Garfield ny chloieder fillym Americaanagh as Sostynagh. Rug eh ayns Los Angeles, California, ny Steatyn Unnaneysit agh v'eh troggit ayns Epsom, Sostyn.
Edward Norton
She aghteyr as jantagh scannane Americaanagh eh Edward Harrison Norton (ruggit er 18 Luanistyn 1969). T'eh er ny gheddyn shiartanse d'aundyryn as enmyssaghtyn, goaill stiagh Aundyr Golden Globe as tree enmyssaghtyn son Aundyryn Academy.
Va Norton ruggit ayns Boston, Massachusetts, as troggit ayns Columbia, Maryland. V'eh tayrnit rish gientynyn theateragh ec ynnydyn ynnydagh tra v'eh ny phaitçhey. Erreish da irree magh ass Colleish Yale ayns 1991, ren eh obbraghey feie shiartanse dy veeghyn 'sy Çhapaan roish darree eh dys Caayr York Noa son coorse cloie y gheddyn. Hooar eh enney as moylley cremeydagh dy çhelleeragh son e hoshiaght ayns Primal Fear (1996), chossyn da Golden Globe son yn Aghteyr Co-hassooagh Share as enmyssaght son Aundyr Academy 'sy ronney cheddin. Chossyn y paart echey myr noa-Natseeagh aachrooit ayns American History X (1998) enmyssaght son Aundyr Academy son yn Aghteyr Share. Chammah's shen, chloie eh 'sy scannane Fight Club (1999), hooar lught eiyrtyssagh cultys.
Dirree Norton magh myr jantagh scannane ayns ny 2000yn. Chur eh yn colught gientyn Class 5 Films er bun ayns 2003, as she eshyn va'n stiureyder ny yn gienteyder er ny scannaneyn Keeping the Faith (2000), Down in the Valley (2005), as The Painted Veil (2006). Car y lhing shen, hie eh er oaie geddyn moylley cremeydagh son e phaartyn cloie ayns scannaneyn lheid as The Score (2001), 25th Hour (2002), The Illusionist (2006), Moonrise Kingdom (2012), as The Grand Budapest Hotel (2014). T'ad ny scannaneyn smoo rahoil echey na Red Dragon (2002), Kingdom of Heaven (2005), The Incredible Hulk (2008), as The Bourne Legacy (2012). Chossyn eh enmyssaght son Aundyr Academy son yn Aghteyr Co-hassooagh Share son e phaart 'sy doo-aittys Birdman (2014).
Heear Hwoaie (rheynn-reihys Pharlamaid yn Oarpey)
right|thumb|Rheynn-reihys Heear Hwoaie er caslys-çheerey Nerin She rheynn-reihys jeh Parlamaid ny h-Oarpey ayns Nerin ee yn rheynn-reihys Heear Hwoaie (Thiar Thuaidh; North West). Ta 3 OPOyn goll er nyn reih ayn. Ta'n rheynn-reihys goaill stiagh ny coondaeghyn y Cavan, y Claar, Doon ny Ghoal, Galliu, Lheeahtrim, Lhongfort, May Eo, Muinaghan, Ros Comain, Shliggagh, yn Eearvee as Caayr ny Galliu.
Fontanka
right|thumb|280px|Y Fontanka as Droghad Chernyshov. She fo-chrouw yn awin Neva ta roie trooid çheshvean Chaayr Pheddyr 'sy Roosh ee Fontanka (Фонтанка). T'ee 6.7 km er lhiurid, 70 m er lheead ayns buill er lheh, as 3.5 m er diunid. T'ee roie magh ass y Neva er y çheu chlee, er gerrey da Garey yn Touree, as t'ee roie stiagh 'sy Neva Vooar çheu hwoaie veih Ellan Gutuyevski. Ta'n ennym ymmydit dy mennick myr ennym ny brooinyn ta goll maree.
Yn Chaisht
right|thumb|Aa-irree Yeesey Chreest liorish [[Piero della Francesca]] She feailley as laa seyr ee yn Chaisht (veih Cásc y Çhenn Yernish) ta kelloorey aa-irree Yeesey Chreest. Rere y Chonaant Noa, daa-irree eh tree laa lurg e chrossey ec Calvary as she mullagh Phaish Chreest t'ayn. T'eh taghyrt jeeragh lurg y Chargys, imbagh daaeed laa er lhiurid jeh trostey, padjeryn as pennys.
She Shiaghtin ny Caisht yn ennym ta currit er y çhiaghtin jerrinagh jeh'n Chargys as t'eh goaill stiagh Tree Laaghyn ny Caisht, goaill stiagh Jerdein Caisht ta kelloorey yn Shibber Jerrinagh as niaghan ny cassyn, as Jeheiney Caisht ta kelloorey Crossey as baase Yeesey.
She feailley yn-astreeaghey ee yn Chaisht. Rere shen, cha nel ee tuittym er y laa cheddin dagh blein. T'ee tuittym er y chied Doonaght lurg y lane-eayst lurg laa lieh yn Arree. Rere earrooaghey ny h-agglishyn, ta laa lieh yn Arree tuittym er 21 Mayrnt (ga dy nee 20 Mayrnt yn laa rollageydagh 'sy chooid smoo jeh ny bleeantyn) as keayrtyn cha nel y lane-eayst tuittym er y laa chiart rere y rollageydys. Rere shen, foddee yn Chaisht tuittym er laa ennagh eddyr 22 Mayrnt as 25 Averil.
Ennym
Ta'n Chaisht goll er enney myr an Cháisc 'sy Yernish as A' Chàisg ayns Gaelg ny h-Albey. Ta'n tree fockle Gaelgagh çheet magh ass Cásc y Çhenn Yernish. Haink y fockle shen gys ny çhengaghyn Gaelgagh veih Pascha yn Ladjyn. Hooar ny Rauee yn fockle ass πάσχα paskha yn Çhenn Ghreagish. By hyndaa ad ny focklyn shen er yn 'eailley Ewagh, Feailley ny h-Eaynchaisht, ny pəsḥa yn Aramaaish as  pasḥa yn Ewnish. Jiu, she pesakh yn ennym Ewnish noa-emshyragh ta currit er yn 'eailley Ewagh.
Co-heiyderyssyn parlamaidagh ayns Pobblagh Nerin
Ta'n thie s'inshley jeh'n Oireachtas (Parlamaid Nerin), Dáil Éireann, jeant seose jeh 166 Teachtaí Dála (TDyn) as t'ad shassoo er son 43 co-heiyderyssyn parlamaidagh er feie Phobblaght Nerin. Lhisagh dy ve 3 TDyn shassoo da dagh co-heiyderys er y chooid sloo, as ta earroo ny çhaghteryn bunnit er mooadys y cho-heiyderys. Cha nel cagliagh heose da earroo ny TDyn ta shassoo da dagh co-heiyderys, agh rere y chummey t'ayn nish, ta 3, 4, ny 5 TDyn shassoo da dagh fer. Rere corrillagh 2006 ta un TD da dagh 25,512 ghooinney. Ta ard-reihyssyn stiurit lesh y vote singil yn-astreeaghey jeh'n chummey tuarystallys coreiragh.
Co-heiyderyssyn Nerin
thumb|300px|Co-heiyderyssyn Phobblaght Nerin, [[Ard-reihys Nerin, 2007|Ard-reihys 2007.]] Son Ard-reihys 2007 va Teachtaí Dála reiht da ny co-heiyderyssyn shoh:
Traa ynnydagh yn Oarpey Veanagh
Ta traa ynnydagh yn Oarpey Veanagh, ny CET (veih Central European Time y Vaarle) ny chryss hraa ta goll er ymmyd 'sy chooid smoo jeh'n Unnaneys Oarpagh as ayns çheeraghyn Oarpagh elley er lheh. Ta'n chryss hraa shoh un oor er oaie jeh'n Traa Cho-oardit Chadjin.
Car y tourey ta CEST, ny Traa Houree ny h-Oarpey Meanagh, ymmydit ayns dagh çheer ta goaill ymmyd jeh CET.
Traa houree yn Oarpey Veanagh
Ta ny çheeraghyn sheese veih shoh goaill ymmyd jeh Traa Houree yn Oarpey Veanagh (UTC+02:00 eddyr 1:00 UTC er y Jedoonee jerrinagh jeh Mee Vayrnt as 1:00 UTC er y Jedoonee jerrinagh jeh Mee Yerrey Fouyir:
Va CEST ymmydit 'sy Phortiugal eddyr ny bleeantyn 1942 as 1945 (myr THHL dooblit) as reesht eddyr ny bleeantyn 1993 as 1995 (myr THHL).
Çheeraghyn elley
Son çheeraghyn elley, jeeagh er UTC+01:00.
Çheer
right|thumb|Çheeraghyn 'syn Oarpey rere y cheeal pholitickagh. right|thumb|Y çheer, ny çheu çheerey, rere [[eggoaylleeaght.]] Ayns çheer-oaylleeaght, ta çheer çheet er ard çheer-oaylleeagh. Dy mennick ta'n enmys shen currit er rheynn pholitickagh ny er thalloo steat kionedeeagh, ny er rheynn ny er eear-rheynn pholitickagh ny sloo jeh ard çheer-oaylleeagh. Dy mennick ta'n enmys coontit myr unnane as steat, ashoon ny reiltys, agh foddee dy vel eh çheet er ard neu-valjagh ta fo biljyn ny magheryn, a.m.s.
Conaant Le Goulet
Va Conaant Le Goulet fo-screeuit ec ny Reeghyn Juan Hostyn as Philip II y Rank ayns Boaldyn 1200. Venn y conaant rish jerrey yn chaggee er Diucaght y Norman as cur sheese dy shickyr ny cagliaghyn noa er ny va faagit jeh'n diucaght. She barriaght lesh Philip va'n conaant rere jeeanaghey ny h-aggyrtyssyn leighoil v'echey er yn ard-hiarnys er thallooyn Frangagh Yuan. Myr eiyrtys er y chonaant, va Ellanyn Vooir Eeaght scarrit voish y Norman.
Henri Matisse
She ellyneyr reayrtagh Frangagh va Henri Émile Benoît Matisse (31 Nollick 1869 – 3 Sauin 1954). Ta enney mie er er son yn ymmyd ren eh jeh daaghyn as y linneydeyrys flaaoil as bunneydagh v'echey. She linneyder, jantagh prentyn, as jallooder v'eh, agh she myr peinteyr t'eh ny share er enney. Ta Matisse coontit dy mennick, goll rish Pablo Picasso, myr fer jeh ny h-ellyneyryn chur rish lhiassaghyn bun-chaghlaaee ayns ny h-ellynyn reayrtagh car ny jeihaghtyn leah jeh'n feedoo eash, as eh freggyrtagh er son lhiassaghyn mooarey scanshoil 'sy pheintal as 'sy jallooderys.
Chur y daaghys jeean ayns e obbraghyn ren eh peintal eddyr 1900 as 1905 imraaghyn rish myr fer jeh ny Fauveyn (Frangish son "beishtyn feie"). Va ram jeh ny h-obbraghyn share echey crooit 'sy jeihaght lurg 1906, tra lhiassee eh mod gyere chur trimmid er cummaghyn rea as patternyn jesheenagh. Ayns 1917, darree eh dys fo-valley Nice er Côte d'Azur, as chur mod lhaggit yn obbyr echey car ny 1920yn moylley cremeydagh rish myr pohllder y tradishoon classicagh 'sy pheintal Rangagh. Lurg 1930, ren eh doltey aashaghey ny s'trimmey jeh'n chummey. Tra chur yn aslaynt lhiettrimys er y pheintal echey, chroo eh corpane d'obbraghyn ayns mean y chollage pabyr giarit.
Chossyn e vainshteraght da er insh trome-cheayllagh ny daaghyn as y linneeaght, va taishbynit ayns corpane d'obbraghyn va jeant harrish lieh-cheead bleeaney, enney myr ard-er 'syn elleyn noa-emshiragh.
Aloe
Ta roseagh dy ghuillagyn mooarey çhiuey feillagh ec aloeyn, son y chooid smoo. Ta duillagyn sleeanagh oc, as oirr jialgagh ocsyn. Ta blaaghyn feddanagh oc er gish ghlooey neuchrampit gyn duillagyn.
Claire Holt
She aghteyr Austrailagh-Americaanagh ee Claire Rhiannon Holt (ruggit er 11 Mean Souree 1988). Ta enney urree son e paartyn myr Emma Gilbert ayns H2O: Just Add Water, Samara Cook ayns Pretty Little Liars, Chastity Meyer ayns Mean Girls 2, Rebekah Mikaelson ayns The Vampire Diaries, as 'sy fo-straihyn echey The Originals as Legacies, as myr Kate 'sy scannane atçhim 47 Meters Down (2017).
S4C
She S4C (goll er loayrt myr Sianel Pedwar Cymru ny ny keayrtyn ayns Baarle dy neuchooishagh/neu-oikoil myr S Four C) bollagh çhellveeish ayns Bretin as y chooid smoo jeh ny claaryn echey ayns Bretnish. Va'n bollagh currit er bun er 1 Mee Houney, 1982.
Breeçhyn
right|thumb|[[Breeçhyn jeeney, sorçh dy vreeçhyn ta jeant ass denim va cummit dy bunneydagh d'obbyr agh ta feer ennoil nish myr eaddagh neuchooishagh.]] Ta breeçhyn, ny breetçhyn ny troosyn, nyn sorçh d'eaddeeyn ta ceaut er yn ayrn heese jeh'n chorp veih'n vouin gys ny h-abaneyn, as dy mennick t'ad coodaghey dagh cass er lheh (ayns cosoylaght rish eaddagh ta sheeyney harrish y daa chass lheid as skyrtyn, gooynyn, as filleeyn beggey). Ta breeçhyn cuttagh cosoylagh rish breeçhyn, agh ta cassyn ny breeçhyn cuttagh goll gys ard ny glioonyn, beggan ny s'yrjey ny ny s'inshley rere aght y gharmad.
Alyson Stoner
She aghteyr, arraneyder, as daunseyr Americaanagh ee Alyson Rae Stoner (ruggit er 11 Luanistyn 1993 ). Ta enney urree son e paartyn ayns Cheaper by the Dozen (2003), Cheaper by the Dozen 2 (2005), as 'sy chiartys scannane Step Up (2006–2014). Ta e paartyn çhellveeish goaill stiagh oastagh Mike's Super Short Show (2001–2007) liorish y Disney Channel, cloie Max ayns The Suite Life of Zack & Cody (2005–2007), cur e goo rish Isabella Garcia-Shapiro ayns Phineas and Ferb (2007–2015), as cloie Caitlyn ayns Camp Rock (2008) as Camp Rock 2: The Final Jam (2010).
Ta Stoner er ny ve ny daunseyr cooylrey son shiartanse d'ellyneyryn, goaill stiagh Missy Elliott, Eminem, Kumbia Kings, Outkast, as Will Smith. Chur ee e goo rish y chiartys Kingdom Hearts (2008–2020) as rish y straih chlaareeyn bioghit er lheh Holly Hobbie & Friends (2006–2008). Chammah's shen, t'ee er ny skeaylley magh daa hingyl jeig as daa chloie sheeynt.
Burley garroo
She lus blaagh eh burley garroo. T'eh dooghyssagh da'n Oarpey, yn Aishey, as America Hwoaie hwoaie.
Almon
She billey dooghyssagh da'n Çhiar Veanagh ee Almon (Prunus dulcis) ny almond ny keayrtyn. Sthie y ghenus Prunus, t'ad cur ee myrane lesh peitshag 'syn 'o-ghenus Amygdalus, ry-eddyrscarrey veih fo-ghenera elley er coontey y bleayst crampit (endocarp) mygeayrt y rass.
Jalloo-oaylleeaght
She billey beg yn-lhoamey ee almond, eddyr 4-10m er yrjid, as wheesh as 30 kentimeadar er crontessen. Ta slattagyn aegey geayney ec y toshiaght; t'ad gorrym-jiargaghey fo soilshey ny greiney, as t'ad çheet dy ve lheeah 'sy nah vlein. Ta duillagyn 3-5" er lhiurid eck. Ta oirr feeacklagh oc, as cass duillag.  Ta blaaghyn baney ny baney-jiargey ec almondyn, 3-5 kentimeadar er lhiurid, as 5 petalyn oc.  T'ad cur magh blaaghyn anmagh 'syn arrey, nyn lomarcan ny ayns jeesyn.
T'ad gymmyrkey mess erreish da queig bleeantyn. Ta'n mess appee 'sy tourey, mysh 7-8 meeghyn erreish da ny blaaghyn çheet magh.
Rere lus-oaylleeaght, cha nee cro t'ayn agh droop mysh 3-6 kentimeadar er lhiurid. Ta coadagh mooie (exocarp) ec Prunus, as shen feillagh ec plumbissyn as shillishyn; ta coadagh mooie almonyn lhiareagh. Ta bleayst 'uyghoil voggylagh ny sthie, as shen yn endocarp. Ta'n rass hene sthie y vleayst, as shen ny t'ad cur "cro" er.
Burley frangagh
She lus eh burley frangagh (Rorippa islandica, Rorippa palustris). T'eh dooghyssagh da'n Oarpey, yn Aishey, yn Affrick Hwoaie, as America Hwoaie. T'eh ny harkyl neughooghyssagh ayns çheeraghyn elley. T'eh gaase ayns thalloo fliugh.
Jalloo-oaylleeaght
Ta gass yeeragh echey, wheesh as 1m er yrjid. Ta duillagyn feeacklagh dys babbanagh echey, wheesh as 30cm er lhiurid. Ta ny blaaghyn jannoo magh crouw-vlaaghey wuigh; ta ny petyllyn oc ayns cummey spein. She fynneig liauyr eh y mess echey, wheesh as kentimeader er lhiurid.
Keintys bea-oaylleeagh
Ta keintys çheet er firran ny bwoirrin.
An Ghaeltacht
Gaeltacht Dhún na nGall
Ta Gaeltacht Dhún na nGall, ny Gaeltaght Ghoon ny Ghoal, soit da'n chooid smoo ayns sheear y choontae rish y vooir, as t'ee ny Gaeltacht smoo ayns Nerin. Rere coontey-pobble ny bleeaney 2006, va 23,783 cummaltee ayn, earroo ta jannoo seose 25% jeh sleih-earroo slane ny Gaeltacht. Ta'n Ghaeltacht 1,502 km² er eaghtyr, as she unnane yn earroo shen as 26% jeh thalloo ooilley ny Gaeltacht. Ta tree skeeraghyn jannoo seose ny preeu-vuill chummaltit 'sy Ghaeltacht - na Rosa, Gaoth Dobhair, as Cloich Cheann Fhaola. Myrane lesh ny skeeraghyn shen, ta'n Ghaeltacht goaill stiagh ny baljyn beggey Gleann Cholm Cille, Cill Charthaigh, na Gleannta, Baile na Finne, An Clochán Liath, Ailt an Chorráin, an Bun Beag, Gort a' Choirce, as an Fál Carrach, as ny h-ellanyn Aran Vooar as Toraigh.
Looney Tunes: Back in Action
She scannane aittys scannane jantys bio bioghit Americaanagh voish y vlein 2003 eh Looney Tunes: Back in Action. Hie yn scannane er ny stiurey ec Joe Dante as er ny screeu ec Larry Doyle. Ta skeeal y scannane geiyrt er ny karacteyryn Looney Tunes Daffy Duck as Bugs Bunny (y daa jeu er nyn gloie ec Joe Alaskey) as ad cur cooney da'n chloieder cluic Damian "D.J." Drake, Jr. (Brendan Fraser) as yn oikagh sheckteragh Warner Bros. Kate Houghton (Jenna Elfman) geddyn y daiman "blue monkey" son cur lhiettrimys er y drogh Mr. Chairman (Steve Martin) voish Acme Corporation y daiman y ymmydey son apagyn y yannoo ass deiney son e yantys y yannoo; ta'n possan geearree chammah ayr D.J. (Timothy Dalton), aghteyr as speeikear va goit ec Mr. Chairman, y hauail. Va'n bioghys stiurut ec Eric Goldberg. V'eh jeant lurg rah y scannane Space Jam (1996), as eh lhiassit dy bunneydagh myr eiyrtyssagh er fo'n ennym Spy Jam.
Wisła
She yn awin Wisła (Weichsel; Vistula) yn awin s'liurey as smoo scanshoil 'sy Pholynn as ee 1,047 km (651 mi) er lhiurid. Ta'n dreeym ushtey eck coodaghey 194,424 km2 (75,068 sq mi), as ta 168,699 km2 (65,135 sq mi) jeh'n eaghtyr shen soit 'sy Pholynn. Ta'n awin rheynn y çheer ayns daa ayrn.
India Reynolds
She craishteyder drualtagh, cleayneyder meanyn sheshoil, as persoonid çhellveeish Goaldagh ee India Reynolds (ruggit er 20 Nollick 1990). Ta enney share urree myr commagh 'sy wheiggoo imbagh jeh'n straih rieugagh Love Island (2019) raad haink ee stiagh 'sy trass ynnyd marish Ovie Soko. Chammah's shen, she screeudeyr blog fassan ee as dy mennick t'ee goaill ymmyd jeh'n ardan mean sheshoil eck son cowraghyn fassan y yrjaghey.
Wisła
280px|left|thumb|Caslys-çheerey yn awin Wisła
Brooke Scullion
Bea aeg
Va Scullion ruggit er 31 Mayrnt 1999 ayns Baile Eachaidh, Coontae Ghoirrey, Nerin Hwoaie. T'ee er goaill ayrn ayns ny h-ellynyn cloie as 'sy spoyrt voish yn aegid eck. 'Sy vean-scoill, ren ee cloie ayns shiartanse dy ghientynyn kiaullee, goaill stiagh Fame, Mamma Mia!, as Sister Act. Ren ee cloie chammah er fwirran camógaíocht Bhulf Tón CLG.
She studeyr drama ec Ollooscoill Ulley, Magee v'ee.
Bro-Zol
She fer jeh queiggaghyn tradishoonagh y Vritaan eh Bro-Zol (Pays de Dol, Pays Dolois; Gallo: Paeï de Dóu ). Ta'n queiggey ny hoie ayns shiar y Vritaan 'sy rheynn Il-ha-Gwilen. T'eh 637 km2 er eaghtyr. She Dol y preeu-valley shenndeeagh as y chaayr smoo. 'Sy vlein 2007 va 51,752 dooinney cummal 'sy wheiggey.
Commyoonyn
Ta 39 commyoon ayns Bro-Zol.
Cliogagh frangagh
She lus eh cliogagh frangagh (Gladiolus italicus).
T'eh dooghyssagh da'n Oaraishey, agh t'eh mie er enney ayns buill elley myr.
She lus sheer-vio t'ayn. T'eh gaase er gass yeeragh wheesh as meader er yrjid, as beggan duillagyn liauyr heese. Cha nel y ghass banglaneagh son y chooid smoo. Ta speekag rish y chione as 15-16 blaaghyn bane-yiarg urree. Ta staimyn as gynoecium y vlaa gobbey magh ass y vlaa. She kishtag eh y mess, mysh kentimeader er lhiurid, as ymmodee rassyn aynsyn.
Alicia Nash
She fishigagh Salvadoragh-Americaanagh va Alicia Esther Nash (née Lardé Lopez-Harrison; 1 Jerrey Geuree 1933 – 23 Boaldyn 2015). She ben heshee lesh y vaddaghteyr John Forbes Nash Jr. v'ee, as hass ee er son kiarail slaynt inçhynagh as chur ee seose yeearreeyn keirdey son kiarail y chur da'n 'er sheshee as da'n vac eck hooar faaishnys-enn er y daa-aignaght.
Va'n vea eck currit sheese 'sy lioar, A Beautiful Mind (1998) liorish Sylvia Nasar, chammah's 'sy fillym lesh yn ennym cheddin ayns 2001 va stiurit ec Ron Howard, raad chloie Jennifer Connelly ish.
Baile an Mhóta (reddaghey)
Foddee dy vel Baile an Mhóta çheet er:
Magnoliophyta
She possan smoo anchasley dy lossreeyn thallooin ad Magnoliophyta (ny Angiospermae, lossreeyn blaaghey). Marish gymnospermyn, t'adsyn ny lossreeyn ynrickan ta cur magh rassyn (Spermatophyta), agh ta magnoliophyteyn cur magh blaaghyn as mess, anchasley rish ny gymnospermyn.
Enmyn
Rere rang-oardraghey cadjin, ta lossreeyn blaaghey nyn bossan colhiantynagh. Ta ymmodee enmyn currit orroo. Cha nel Angiospermae kianglt rish keim rang-oardraghey er lheh. Ta coryssyn rang-oardraghey corys Wettstein as corys Engler jannoo ymmyd jeh myr fo-phylum. Hug corys Reveal fo-phylum Magnoliophytina orroo, agh rheynn ad eh ayns Magnoliopsida, Liliopsida as Rosopsida ny s'anmey. T'ad cur Magnoliophyta orroo rere coryssyn myr corys Chronquist as corys Hakhtajan, as ad dellal rish lheid ny lossreeyn myr rheynn. T'ad cur Magnoliopsida orroo rere coryssyn Ghahlgren as Horne, as ad dellal rish lheid ny lossreeyn myr rang. Er y laue elley, ta corrysyn corys APG as corys APG II dellal rish myr clade gyn ennym formoil lus-oaylleeagh, as myr shen t'ad cur "angiospermyn" orroo.
An Mullach Mór (reddaghey)
Foddee dy vel An Mullach Mór çheet er:
Derbyshire
She coontae reiragh as jesh-chliaghtagh ayns Mean-çheerey Hiar Hostyn eh Derbyshire. T'eh çhemmit liorish Nottinghamshire da'n çhiar, Leicestershire da'n çhiar yiass, Cheshire da'n çheear, Staffordshire da'n çheear yiass, Manchuin Vooar da'n çheear hwoaie, Yorkshire Heear da'n twoaie, as Yorkshire Yiass da'n çhiar hwoaie.
She Derby eh y preeu-valley tradishoonagh, agh she Matlock eh yn ard-oik reiragh jeianagh. She lught-reill unnaneagh eh Derby nish, agh t'eh goit stiagh ayns coontae jesh-chliaghtagh Derby ny yei shen.
Aeraght
right|thumb|Ta gassyn aeraghtagh skeayley sollys gorrym ny smoo na tonn-lhiuridyn elley, as t'eh shen cur fainey sollysh gorrym er [[Yn Chruinney|y Chruinney tra ta'n jeeagheyder jeeaghyn urree veih'n 'eaynid mooar.]] She jastan dy ghassyn ta cruinnaghey corpane mooar jeh glout fondagh as ta freilt 'syn ynnyd liorish cooney ym-hayrn y chorpane ee aeraght. Ta planaidyn ennagh jeant seose ass gassyn ynrican, as ayns ny cooishyn shen, cha nel agh y jastan mooie coontit myr nyn aeraght oc (jeeagh er foawir ghas).
Ta'n enmys aeraght rollageagh cur sheese er yn ard mooie jeh rollage, as dy cadjin t'eh goaill stiagh y chooid ta goaill toshiaght veih'n fotosfeir magh. Foddee rollageyn lesh çhiassidyn injil co-vreneenyn co-vestit dy chroo 'syn aeraght vooie. Ta aeraght ny Cruinney, ta goaill stiagh ocsygien t'er ymmyd liorish y chooid smoo jeh bioagyn son tayrn ennal as daa-ocseed charboan t'er ymmyd liorish lussyn, algaghyn as keeanvacteyryn son co-haaghey sollysh, coadey bioagyn bio veih jeeyl ghien-oaylleeagh rere goulraght erskyn-ghorrym greiney. Ta'n cummal roie ny eiyrtys jeh billioonyn dy vleeantyn dy chaghlaa bea-chemmigagh er y çhenn-aeraght liorish bioagyn bio.
Parlamaid yn Oarpey
Ta Parlamaid yn Oarpey ny yn Pharlamaid Oarpagh ny h-undinys parlamaidagh jeeragh-reiht jeh'n Unnaneys Oarpagh (UO). Myrane lesh Coonseil yn Unnaneys Oarpagh (y Choonseil), t'eh jannoo seose y chrouw slattyssagh ghaa-hamyragh jeh'n UO as t'eh er cur sheese eck dy vel ee coontit myr nane jeh ny quaiylyn slattyssagh smoo cummaghtagh er y theihll. Ta'n Pharlamaid as y Choonseil jannoo seose y corpane slattyssagh s'yrjey çheusthie jeh'n UO. Ta'n Pharlamaid jeant seose jeh 736 OPOyn ny MEPyn, as t'ad goaill shirveish er y nah reihderaght gheynlagh smoo er y theihll (lurg yn Injey) as y reihderaght gheynlagh harrish-ashoonagh smoo er y theihll lesh 375 millioon dy reihderyn 'sy vlein 2009.
Alana Blanchard
She markiagh tonn as craishteyder keirdey Americaanagh ee Alana Rene Blanchard (ruggit er 5 Mayrnt 1990). Ta Blanchard er ny ve markiaght er yn ASP World Tour.
Rolley jarroo-raaghyn ny h-Oarpey
Shoh rolley jarroo-raaghyn ny h-Oarpey as çhyndaaghyn oc dys y Ghaelg.
Sandomierz
She balley ayns shiar yiass y Pholynn eh Sandomierz (Sandomir; Sandomiria; Сандомир, Sandomir ny Судомир, Sudomir; Сандомир, Sandomir; Sandoměř). 'Sy vlein 2006 va 25,714 deiney cummal ayn. Ta'n balley ny hoie ayns Queiggey Święty Krzyż, agh roish y vlein 1999 v'eh soit ayns Queiggey Tarnobrzeg eddyr ny bleeantyn 1975 as 1988. She preeu-valley Choontae Sandomierz veih'n vlein 1999 t'ayn.
Europa (eayst)
She Europa, ny Jupiter II, yn eayst sloo mastey ny kiare eaystyn Galileagh ta cruinlaghey Jupiter, as y sheyoo eayst s'niessey da'n phlanaid mastey dagh fer jeh'n 92 eayst t'er enney ain ta cruinlaghey Jupiter. Chammah's shen, she Europa y sheyoo eayst smoo ayns Corys ny Greiney. Va Europa feddynit magh ayns 1610 liorish Galileo Galilei as enmyssit ass Europa, moir Phoeneeshagh Ree Minos voish Crete as graihder Zeus (y jee Greagagh corrym rish y jee Raueagh, Jupiter).
Rolley jarroo-raaghyn ny h-Oarpey
1 Cha nel y çheer shoh er enney agh ec çheer ny ghaa.
Europa (eayst)
Ta Europa beggan ny sloo na Eayst ny Cruinney as, er y chooid smoo, t'eh jeant ass creggyn silicait marish scroig ushtey rioee as, s'liklee, cree yiarn-nickyl. Ta aeraght ghoan ec Europa ta jeant ass ocsygien er y chooid smoo. Ta'n eaghtyr bane-baysh skilleigit liorish clashyn as rimmeigyn buighey as dhoan, agh s'goan ta tuill woallee. Cur rish baghtyn voish fodreayrtanyn er y Chruinney, ta Europa er ny ve ronsit as scrudit liorish straih etlaghyn shagh liorish scrutagyn spoar, lesh y chied jeu ayns ny 1970yn leah. Ayns Mean Fouyir 2022, ren y saagh spoar Juno etlagh çheusthie jeh 200 meeilaghyn voish Europa son reayrtys ny s'niessey as ny share y gheddyn.
Ta'n mishoon Galileo, va launshit ayns 1989, cur dooin y chooid smoo jeh'n tushtey as jeh ny fyssyree roie bentyn rish Europa. Cha nel saagh spoar erbee er ny yannoo tarlheim er Europa, ga dy vel shiartanse dy vishoonyn yeearreeit ayn. Ta'n Jupiter Icy Moon Explorer (JUICE) lesh Jantys Spoar yn Oarpey ny vishoon dys Ganymede vees launshit ayns 2023 marish daa etlagh shaghey Europa. T'eh plannit ec NASA yn Europa Clipper y launshey ayns 2024, marish tarlheimmeyder cooilleenagh er boayrd.
Iga Wyrwał
Coorse bea
Ayns 2006, darree Wyrwał voish y Pholynn dys Rugby, Warwickshire ayns Sostyn. Ayns 2008, v'ee fo-screeuit myr caillin coodee lesh yn earishlioar Nuts. V'ee taishbynit da'n chied cheayrt ayns Mee Averil y vlein cheddin myr "y vab s'cannyssagh 'sy Vretyn Vooar".
Ta Wyrwał er ny ve ry-akin ayns earishlioaryn fir eigsoylagh, goaill stiagh Front, y lhieggan Polynnagh jeh Playboy as CKM. T'ee er n'yannoo obbyr lesh shiartanse d'ynnydyn-eggey, goaill stiagh MET-Art, Breathtakers as Onlytease; as t'ee er ny ve taishbynit 'sy phabyr naight ashoonagh Goaldagh Daily Star myr caillin Page 3.
Ayns 2009, ghow Wyrwał ayrn ayns Taniec z gwiazdami, y lhieggan Polynnagh jeh Strictly Come Dancing, raad haink ee stiagh 'sy 11d ynnyd.
Chloie ee Regina, y nah ven-heshee lesh y Dwarf King, 'sy scannane Your Highness (2011), lesh Danny McBride, James Franco as Natalie Portman.
Doon ny Ghoal Heear Yiass (rheynn-reihys Dáil Éireann)
right|thumb|Rheynn-reihys Ghoon ny Ghoal Heear Yiass er caslys-çheerey Nerin She rheynn-reihys er son Dáil Éireann, y çhamyr s'inshley ayns Parlamaid Nerin eh Doon ny Ghoal Heear Yiass (Dún na nGall Thiar Theas; Donegal South-West). Ta 3 Teachtaí Dála ("Çhaghteryn y Whaiyl"; TD myr aagherrid) goll er reih ayn. T'ad Pearse Doherty (SF), Dinny McGinley (FG) as Thomas Pringle (Neu) ny TDyn ec y traa t'ayn.
Jodi Taylor
Foddee dy vel Jodi Taylor çheet er:
Georgia Jones (reddaghey)
Foddee dy vel Georgia Jones çheet er:
Nólsoy (balley)
Ta Nólsoy ny valley beg er yn ellan Nólsoy ayns Ellanyn ny Geyrragh. Cha nel baljyn beggey elley er yn ellan.
Pete's Dragon (scannane 2016)
She scannane contoyrtys fansee Americaanagh voish y vlein 2016 eh Pete's Dragon. Va'n scannane stiurit ec David Lowery, screeuit ec Lowery as Toby Halbrooks, as gientit ec James Whitaker. She aa-yannoo jeh'n scannane kiaullee Disney lesh yn ennym cheddin echey hie magh ayns 1977, agh cha nee scannane kiaullee yn scannane voish 2016. Ta'n scannane goaill stiagh ny cloiederyn Bryce Dallas Howard, Oakes Fegley, Wes Bentley, Karl Urban, Oona Laurence, as Robert Redford.
Bonn
She caayr er brooinyn y Rhine ayns steat y Rhine Hwoaie-Westfalen, y Ghermaan, eh Bonn. By phreeu-valley eh Bonn er y Ghermaan Heear veih'n vlein 1949 derrey yn vlein 1990, as, reesht eddyr ny bleeantyn 1990 as 1999 by hoiag y reiltys eh er y Ghermaan unnaneysit. Ta Bonn ny hoie ayns jiass yn ard moirvaljagh smoo 'sy Ghermaan.
Baljyn as caayryn lannoonit
Ta Bonn goll er lannooney rish:
Cleaysh
right|thumb|180px|Cleaysh (vooie) yn dooinney She yn organe corpronsagh ta cronnaghey sheean ee yn chleaysh. Ansherbee, cha nel ee cloie paart myr gowaltagh son sheean ny lomarcan; ta paart mooar eck ayns cormaghey as soiaghey yn chorp. Ta'n chleaysh ny chooid jeh'n chorys eaishteeagh. Ta'n fockle "cleaysh" ymmydit dy chur sheese er y clane organe as er y chooid so-akin.
Ludwig Wittgenstein
She fallsoonagh Austeyragh va Ludwig Josef Johann Wittgenstein (26 Averil 1889 – 29 Averil 1951). Ren eh obbraghey ayns magheryn y resoon, fallsoonys y vaddaght, fallsoonys yn aigney, as fallsoonys y ghlare. T'eh coontit ec sleih ennagh myr y fallsoonagh share jeh'n 20oo eash.
The Lion King 1½
She scannane aittys kiaullee bioghit Americaanagh voish y vlein 2004 eh The Lion King 1½ (ta goll er enney chammah myr The Lion King 3: Hakuna Matata, ny The Lion King III: Hakuna Matata ayns ardjyn ennagh). Va'n scannane skeaylt magh jeeragh er feeshan er 10 Toshiaght Arree 2004 as gientit liorish y chrouw Austrailagh jeh Disneytoon Studios. She eshyn y trass cur magh as y cur magh jerrinagh 'sy treeskeealag Lion King. T'eh bunnit er Timon & Pumbaa as gobbraghey myr skeeal bunneydagh y phiyr meerkat/muc fahnaghtagh Timon and Pumbaa as ta skeeal y scannane taghyrt çheusthie jeh taghyrtyn The Lion King. Ta tromlagh yn wirran goo voish y chied scannane filley er-ash son nyn baartyn y aavioghey, goaill stiagh Nathan Lane as Ernie Sabella myr gooyn Timon as Pumbaa er lheh. Ta skeeal y scannane bunnit, dy baghtal, er skeeal Rosencrantz and Guildenstern Are Dead liorish Tom Stoppard, doo-aittys ta ginsh skeeal Hamlet voish tuarym y daa vyn-characteyr.
Francisco Goya
She peinteyr as jantagh prentyn Romansagh Spaainagh va Francisco José de Goya y Lucientes (30 Mayrnt 1746 – 16 Averil 1828). T'eh coontit myr y peinteyr Spaainagh smoo scanshoil 'sy 18oo as y 19oo eash. Ta e pheintalyn, e linneeaghtyn, as e ghrainnaghyn aahoilshaghey ny musthaaghyn shenndeeagh co-emshiragh as chur ad dy mooar stiagh er peinteyryn scanshoil elley y 19oo as y 20oo eash. T'eh currit sheese dy mennick er Goya dy nee eshyn y Shenn-vainshtyr jerrinagh as y chied mastey ny mainshtyryn noa-emshiragh.
Breear
She rang fockle eh breear.
Meenaghey
Dy tradishoonagh, ta meenaghey yn 'ockle croghey er cowraghey: ta breearyn focklyn ta cowraghey jannoo, taghyrt ny stayd. Dy cadjin, ta un argane ny ny smoo ec breear, myr sampleyr, kione as cass.
T'eh croghey er y çhengey t'ayn, agh dy mennick, ta fys grammeydagh ec breear, myr sampleyr, peiagh, emshir, grooish, earroo, as fwee. Ta kuse dy vreearyn yn-filley, agh cha nel ayns dagh çhengey (myr sampleyr, cha nel breearyn ny çhengaghyn Sheenish jeianagh yn-filley).
Norðskáli
Ta Norðskáli ny valley beg ayns Ellanyn ny Geyrragh ta soit er yn ellan Eysturoy.
Flodaigh
Ta'n ellan 1.45 km² er eaghtyr as 'sy vlein 2001 va 11 chummaltagh urree. Ta Coontey-pobble ny Bleeaney 2001 cur sheese yn ellan myr "Flodda" - ennym Baarlagh ta currit er yn ellan.
250px|left|thumb|Reayrt er Flodaigh lesh Eubhal er [[Ooist y Twoaie 'sy chooylrey.]]
Mollee
right|thumb|Mollee ghooey She ardjyn jeh renaigyn fiosagh as gloo çheu heose jeh ny sooillyn ad molleeyn. T'ad goll rish cummey yn oirr injil jeh'n immyr erskyn sooillyn sheeintee er-lheh. She yn phreeu-churrym oc na dy chur lhiettrimys er tuittym yn ollish as yn ushtey stiagh ayns laggin ny sooillyn, agh ta paart mooar oc ayns deiney ry hoi çhaghteraght gheiney as dreagh eddinagh. Dy mennick ta deiney, as mraane er lheh, ceaghley ny molleeyn lesh bishaghey ny scughey renaigyn, jeshaghey, ny towlley.
Grudziądz
She caayr ayns twoaie meanagh y Pholynn eh Grudziądz (Graudenz; Graudentum ny Graudentium). Ta'n chaayr ny lhie er yn awin Wisła ayns Queiggey Kujawy-Pomorze. Roish y vlein 1999 v'ee soit ayns Queiggey Toruń eddyr ny bleeantyn 1975 as 1998. 'Sy vlein 2010 va 96,042 deiney cummal 'sy chaayr.
Coontae Sztum
She unnid reirey thallooinagh as gurneilys ynnydagh (powiat) ayns Queiggey Pomorze, twoaie yn Pholynn, eh Coontae Sztum (Powiat sztumski). Va'n coontae currit er bun 'sy vlein 2002 myr eiyrtys er broo veih'n phobbyl ynnydagh. Roish shen va'n coontae ny chooid jeh Coontae Malbork. She Sztum y toiag reirey as y balley smoo ayn as eh ny lhie 56 km çheu hiar yiass veih'n phreeu-valley queiggagh Gdańsk. She Dzierzgoń yn un valley elley 'sy choontae.
Ta'n coontae 730.85 kilomeaderyn kerrinagh er eaghtyr as 'sy vlein 2006 va 41,808 deiney cummal ayn. Va 9,945 deiney cummal ayns Sztum, 5,630 deiney ayns Dzierzgoń as 26,233 deiney cummal magh çheu çheerey.
Ta Coontae Tczew çhemmal rish Coontae Malbork 'sy twoaie, rish Coontae Elbląg 'sy niar hwoaie, rish Coontae Ostróda 'sy niar, rish Coontae Iława 'sy niar yiass, rish Coontae Kwidzyn 'sy jiass as rish Coontae Tczew 'sy neear.
Coontae Sztum er caslys-çheerey Wheiggey Pomorze
Aarheynnyn reiragh
Ta'n coontae goll er rheynn magh ayns queig slystyn (gmina) (daa lyst valjagh-heerey as tree slystyn çheerey). T'ad ry-akin 'sy taabyl shoh heese, rere earroo yn phobble.
Bro-Sant-Maloù
She fer jeh queiggaghyn tradishoonagh y Vritaan eh Bro-Sant-Maloù (Pays de Saint-Malo; Gallo: Paeï de Saent-Maló). Ta'n queiggey ny hoie ayns shiar y Vritaan as er ny rheynn magh eddyr tree jeh ny rheynnyn Il-ha-Gwilen, Mor-Bihan as Aodoù-an-Arvor. T'eh 3,931 km2 er eaghtyr. She Sant-Maloù y preeu-valley shenndeeagh as y chaayr smoo. 'Sy vlein 2007 va 355,052 dooinney cummal 'sy wheiggey.
Commyoonyn
Ta 72 chommyoon ayns Bro-Sant-Maloù.
Eisteddfod
She feilley Bretnagh jeh lettyraght, kiaull as cloie eh yn eisteddfod (focklit magh myr [ə(i)ˈstɛðvɔd]; yl-rey eisteddfodau [ə(i)stɛðˈvɔdaɨ]). Ta'n tradishoon shoh goll foddey sheear gys y 12oo eash er y chooid sloo tra ren Rhys ap Gruffydd ass Deheubarth cur feilley jeh bardaght as kiaull ry cheilley ec y chooyrt echey echey ayns Aberteifi 'sy vlein 1176. Ansherbee, lesh failleil yn tradishoon bardagh, huitt eh ayns neuymmyd. Ta'n cummey noa-emshyragh çheet magh ass aavioghey 'sy hoghtoo eash jeig as eh hene çheet ass ymmodee d'eisteddfodyn neuformoil. Ta'n fockle eisteddfod çheet magh ass eistedd ("soie") as bod ("bee"), as lesh shen t'eh keeayllaghey "ve nyn soie" ny "ve nyn soie ry-cheilley" (ta bod er ny voggaghey gys fod).
Woolton
She fo-valley Lerphoyll, Merseyside, Sostyn eh Woolton. Myrane lesh shen, t'eh ny wardys da Coonceil Chaayragh Lerphoyll. T'eh ny hoie ayns jiass y chaayr, as t'eh caglit liorish Gateacre, Hunts Cross, Allerton as Halewood. Rere coontey-pobble 'sy vlein 2001 va 14,836 deiney cummal 'sy valley.
Queensland
She steat Austrailagh eh Queensland. T'eh ny hoie ayns shiar hwoaie y vooar-rheynn as t'eh çhemmit liorish Thalloo yn Twoaie da'n sheear, liorish yn Austrail Yiass da'n sheear yiass, as liorish Bretyn Yiass Noa da'n jiass. Da'n shiar, ta Queensland er ny hemmal liorish Yn Vooir Chorralagh as y Cheayn Sheealtagh. T'eh ny nah steat smoo 'syn Austrail lurg yn Austrail Heear rere eaghtyr, as ny treeoo steat smoo rere earroo yn phobble lurg Bretyn Yiass Noa as Victoria.
Lus yn anis
She lus 'sy chynney Apiaceae eh lus yn anis (ny lus anis, anis). T'eh dooghyssagh da'n Eddyrheeragh as yn Aishey heear-yiass. Ta enney er er son y vlass echey, cosoylagh rish shugyr doo, lus y vooyn as dragane.
Jalloo-oaylleeaght
She lus lussagh bleeanagh eh lus yn anis. T'eh gaase dys meadar er yrjid. Ta duillagyn liauyrey babbanagh faggys da bun y lus, mysh 1-5 kentimeader er liurid. Ta duillagyn ny s'yrjey fedjagagh. Ta blaaghyn baney mysh 3mm er er crontessen echey, ayns umbyllyn. She schizocarp dronuillagagh 3-5mm er lhiurid eh y mess echey, as shen "sheel anis".
Ariel Winter
She ben-chloieder Americaanagh ee Ariel Winter Workman (ruggit er 28 Jerrey Geuree 1998). Ta enney urree son e paart myr Alex Dunphy 'sy straih aittys Modern Family liorish ABC, raad ren ish as e co-roltagyn cosney kiare Aundyryn lhiantagh y Screen Actors Guild son Fwirran Ard-yindyssagh ayns Straih Aittys. Chammah's shen, chur ee e goo rish y characteyr enmyssagh 'sy straih Sofia the First liorish Disney Junior as rish y characteyr Penny Peterson 'sy scannane bioghit Mr. Peabody and Sherman voish y vlein 2014.
Bea aeg
Va Winter ruggit er 28 Jerrey Geuree 1998 lesh Chrisoula (née Batistas) as Glenn Workman. Trooid e moir, she jeh sluight Greagagh ee as trooid e ayr she jeh sluight Germaanagh ee. She yn 'neen s'aa jeh ny cloiederyn elley Shanelle Workman as Jimmy Workman t'ee.
Isaac Newton
right|thumb|Caslys jeh Isaac Newton jeant ec [[Godfrey Kneller (1689)]] She fishigagh, maddaghteyr, rollageyder, fallsoonagh najoor, alchemist as jeeoilagh Sostynagh yn Reejerey Isaac Newton (4 Jerrey Geuree 1643 – 31 Mayrnt 1727 [ SA: 25 Nollick 1642 – 20 Mart 1727 ]). Ta ram ard-schoillaryn as sleih cadjin coontey eh myr nane jeh ny deiney smoo scanshoil ayns shennaghys y theihill. Ren yn lioar echey, Philosophiæ Naturalis Principia Mathematica (Ladjyn son "Prinsabylyn Maddaghtoil jeh Fallsoonys y Najoor"; er enney myr Principia dy mennick), haink magh 'sy vlein 1687, cur sheese yn obbyr bunneydagh da'n chooid smoo d'obbrinaght chlassicagh. Hooar eh dy vel tayrnys-stoo ayn.
Jodi Taylor (screeudeyr)
Jodi Taylor, ny Isabella Barclay keayrtyn myr far-ennym, she ughtar Sostynagh jeh far-skeealaght hendeeagh fansee far-skeealaght romansagh shendeeagh as far-skeealaght romansagh t'ee.
Beashnys
Va Taylor ruggit ayns Bristol. Darree ee marish e shenn 'er sheshee dys Yorkshire. Ren ee obbraghey lesh Coonseil Choontae Yorkshire Hwoaie feie begnagh 20 bleeaney, ayns currymyn lheid as reireyder caaghyn lioarlann. Hoilshee ee e chied lioar, Just One Damned Thing After Another, lioree hene er daa ynnyd-eggey jee-laadee. Fy yerrey, va'n laue-lioar shen eeckit ec Accent Press, hoilshee magh dagh obbyr lioree lurg shen derrey Mee ny Nollick 2018. Haink er Headline Publishing Group dy ve freggyrtagh son soilshaghey magh e obbraghey lurg Jerrey Geuree 2019. Jiu, ta Taylor beaghey ayns Gloucestershire.
Stuttgart
She preeu-valley yn steat Baden-Württemberg ayns jiass y Ghermaan eh Stuttgart. Ta'n chaayr ny sheyoo caayr smoo 'sy Ghermaan as ny smoo na 613,000 deiney cummal ayn 'sy vlein 2011. Ec y traa cheddin ta ny smoo na 5.4 millioon deiney cummal 'syn ard moirvaljagh.
Tobar an Choire
Ta Tobar an Choire (Tubbercurry ny Tobercurry) ny valley ayns Coontae Shliggee, Nerin. T'eh ny hoie ec bun Sliabh Gamh er yn N17 - y preeu-raad eddyr Shliggagh as Galliu.